
REFERAT DE APROBARE


a proiectului de hotărâre pentru modificarea H.C.L. nr. 157/19.09.2024 privind instituirea unor facilități fiscale și aprobarea procedurii de anulare a accesoriilor aferente obligațiilor bugetare restante la data de 31.08.2024 inclusiv, datorate bugetului local de către contribuabilii de pe raza administrativ-teritorială a Municipiului Marghita

În scopul stimulării colectării creanțelor bugetare, la data de 06 septembrie 2024, Guvernul României a adoptat Ordonanța de urgență nr. 107/2024 pentru reglementarea unor măsuri fiscal-bugetare în domeniul gestionării  creanțelor bugetare și a deficitului bugetar pentru bugetul  general  consolidat  al  Romaniei  în anul 2024, precum și pentru modificarea și completarea unor acte normative.
Între altele, actul normativ  antemenționat  a  dat  autorităților  locale  posibilitatea  de a acorda facilități fiscale pe termene limitate de timp sub forma anulării accesoriilor aferente creanțelor bugetare, respectiv :
· amânarea la plată a accesoriilor aferente obligațiilor bugetare principale restante la data de 31 august 2024 inclusiv;
· anularea accesoriilor aferente obligațiilor bugetare principale  restante la data de 31 august 2024 inclusiv.
Ordonanța de urgență nr. 107/2024 stabilea că acordarea facilităților  fiscale menționate trebuie sa fie precedată de plata integrală a obligațiilor bugetare principale  scadente  la data de 31 august 2024 inclusiv, plată efectuată până la data de 25 noiembrie 2024.
Opțiunea consiliului local s-a materializat în H.C.L. nr. 157/19.09.2024 privind instituirea unor facilități fiscale și aprobarea procedurii de anulare a accesoriilor aferente obligațiilor bugetare restante la data de 31.08.2024 inclusiv și a avut ca fundament statistica prezentata de Serviciul Impozite și Taxe Locale, bazată pe următoarele cifre rezultate din evidența fiscală:
· numărul estimat de posibili beneficiari este de cca. 1.379 din care 1.321-persoane fizice, 58-persoane juridice;
· valoare totală estimată a facilităţilor (accesorii susceptibile de anulare la data de 31 august 2024 inclusiv) este de cca.  691.197 lei din care 625.895 lei aferentă persoanelor fizice si 64.887 lei aferentă persoanelor juridice ;
· valoare totală estimată a sumelor de încasat, până la data de 25 noiembrie 2024, este de cca. 2.601.908 lei din care 2.092.509 lei aferentă persoanelor fizice și 509.399 lei aferentă persoanelor juridice.
Efectele  punerii  în  aplicare  a  H.C.L  nr.  157/19.09.2024   în  perioada  20.09.  -   25.11.2024 sunt prezentate în tabelul de mai jos, cu mențiunea că numărul cererilor  de  anulare depuse  în  această  perioadă  a  crescut  în  mod  constant,  pe  măsură  ce  activitățile  de îndrumare și informare desfășurate de Serviciul Impozite și Taxe, cu  privire  la  beneficiile  acordate  au  fost  înțelese  de către destinatarii hotărârii:
	Tip contribuabil
	Nr. cereri de anulare
	Suma încasată-lei
	Suma anulată-lei

	
	
	Debit
	Rămășiță
	Total
	Accesorii

	Persoane fizice
	35
	15.842,2
	48.350,37
	64.192,57
	183.611,38

	Persoane juridice
	10
	108.347,00
	36.367,97
	144.714,97
	33.246,94

	Total
	45
	124.189,2
	84.718,34
	208.907,54
	216.858,32



La data de 22.11.2024, a fost publicată în Monitorul Oficial,Partea I, nr.1169, Ordonanța de urgență a Guvernului nr. 132/2024 pentru modificarea și completarea Legii nr. 227/2015 privind Codul fiscal și pentru completarea Legii nr. 207/2015 privind Codul de procedură fiscală, precum și pentru modificarea și completarea unor acte normative, care, între altele, intervine și asupra O.U.G. nr.107 /2024 care a stat la baza H.C.L. nr. 157/19.09.2024.
O.U.G. nr. 132/2024 statutează la art. IV  că  termenul  de  25  noiembrie  2024,  prevăzut pentru stingerea obligațiilor bugetare, se înlocuiește cu termenul de 19 decembrie 2024. Cu alte cuvinte, dă posibilitatea debitorilor la bugetul local al municipiului Marghita, care manifestă interes față de facilitățile  fiscale  aprobate prin  H.C.L. nr. 157/19.09.2024, să depună cererea de anulare și să  stingă  obligațiile bugetare principale scadente la data de 31 august 2024 inclusiv, până la data de 19 decembrie 2024.
În consecință, ținând cont de importanța colectării obligațiilor bugetare și reducerea datoriilor   către   bugetul   local   al   municipiului   Marghita ,   în   temeiul   dispozitiilor  art .  136   alin.   (1)   și   alin.   (8)   lit.   a)   din  Ordonanța   de   urgență   a   Guvernului nr.  57/2019  privind  Codul  administrativ,  cu  modificările  și  completările  ulterioare, inițiez proiectul de hotărâre pentru modificarea H.C.L. nr. 157/19.09.2024 privind instituirea unor facilități fiscale și aprobarea procedurii de anulare a accesoriilor aferente obligațiilor bugetare restante la data de 31.08.2024 inclusiv.•


PRIMAR,
DEMIÁN  ZSOLT
2

image2.png




image1.jpeg




